Okresná prokuratúra Bratislava I 
Kvetná 13, 820 05 Bratislava 2

Sp. zn. : 2 Pv 446/10/1101	Bratislava I, 16.3.2015
EEČ : 2-8-62-2015

U Z N E S E N I E

Trestná vec:	obvinený XXXXX  
Prečin:	Nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 18.11.2014, spisová značka 2 Pv 446/10/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
že  ako jediný konateľ spoločnosti XXXXX riadne nevyplatil svojmu zamestnancovi poškodenému XXXXX mzdu za obdobie od mesiaca jún 2009 do mesiaca marec 2010 v celkovej výške 1.367,93€, na ktorú mal nárok podľa uzavretej pracovnej zmluvy z 01.07.2007 najneskôr do 15 dňa nasledujúceho kalendárneho mesiaca, tiež mu nevyplatil odstupné vo výške 586€, hoci  spoločnosť XXXXX mala prostriedky na ich výplatu, ktoré nevyhnutne nepotrebovala na zabezpečenie svojej činnosti, čím mu spôsobil celkovú škodu vo výške 1.953,93€.

Uznesením prokurátora Okresnej prokuratúry Bratislava I zo dňa 18.11.2014, spisová značka 2 Pv 446/10/1101, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátorky Okresnej prokuratúry Bratislava I číslo konania 2Pv 446/10 – 32 z 25.02.2013 bolo podľa § 216 odsek 1 Trestného poriadku podmienečne zastavené trestné stíhanie obvineného XXXXX za prečin nevyplatenia mzdy a odstupného podľa § 214 odsek 1 Trestného zákona, na tom skutkovom základe, že  ako jediný konateľ spoločnosti XXXXX XXXXX, riadne nevyplatil svojmu zamestnancovi poškodenému XXXXX mzdu za obdobie od mesiaca jún 2009 do mesiaca marec 2010 v celkovej výške 1.367,93€, na ktorú mal nárok podľa uzavretej pracovnej zmluvy z 01.07.2007 najneskôr do 15 dňa nasledujúceho kalendárneho mesiaca, tiež mu nevyplatil odstupné vo výške 586€, hoci  spoločnosť XXXXX mala prostriedky na ich výplatu, ktoré nevyhnutne nepotrebovala na zabezpečenie svojej činnosti, čím mu spôsobil celkovú škodu vo výške 1.953,93€.

	Podľa § 216 odsek 1 Trestného poriadku bola skúšobná doba podmienečného zastavenia trestného stíhania určená na 18 (osemnásť) mesiacov. Predmetné uznesenie nadobudlo právoplatnosť 30. augusta 2014.   

	Po uplynutí skúšobnej doby podmienečného zastavenia trestného stíhania bolo skúmané, či v jej priebehu obvinený viedol riadny život. Z odpisu registra trestov obvineného vyplýva, že obvinený nebol odsúdený.  Z hodnotenia z miesta bydliska obvineného vyplýva, že obvinený nie je vedený v evidencii priestupkov Okresného úradu Bratislava, Odbor všeobecnej vnútornej správy. Z Ústrednej evidencie priestupkov Ministerstva vnútra SR vyplýva, že obvinený XXXXX XXXXX bol 4x postihnutý za priestupky v doprave v priebehu plynutia skúšobnej doby podmienečného zastavenia trestného stíhania, avšak uvedená skutočnosť  nie je  natoľko významná,  aby len na jej základe a  bez ďalšieho bolo dôvodné skonštatovať, že obvinený neviedol v skúšobnej dobe podmienečného zastavenia trestného stíhania riadny život. Obvinený  nie je aktuálne trestne stíhaný. Vzhľadom na uvedené je zrejmé, že obvinený viedol v skúšobnej dobe podmienečného zastavenia trestného stíhania riadny život, preto možno konštatovať, že sa osvedčil. 

	Právoplatnosťou tohto uznesenia nastávajú účinky zastavenia trestného stíhania podľa § 9 odsek 1 písmeno e) Trestného poriadku a obvineného XXXXX už nebude možné za tento skutok trestne stíhať.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Hausleitnerová
prokurátorka